«Առա¯ջ, սպանեցե°ք բոլորին, պատերազմ հայտարարեք մեկդ մյուսին£ Ապականեցե°ք կյանքի առասպելը, դո°ւք, խելագարնե°ր, քանզի ձեր մեծությունը չափվում է ձեր կատարած ավերմունքի չարությամբ»£ Վիլյամ ՍԱՐՈՅԱՆ Աղբախեղդ մեր ներկան, իր ողջ եղկելիությամբ, գեղարվեստորեն կենդանացավ իմ մտապատկերում Նորայր Ադալյանի «Ապոկալիպսիս»¬ի տողերի ենթատեքստային համաձուլվածքում£ Թող որ երբեմն ներքին ընդդիմություն արթնացնող նատուրիալիստական պատկերավորությամբ, բայցև` գլխավոր ասելիքի պոռթկուն արտահայտչա միջոցներով առավել խորազդու£ Անընթերցող մեր հասարակությունը, պարզապես անհաղորդ մնալով գրողի քաղաքացիական ցասումին, շարունակեց մնալ հզորացող աղբիշխանության կամակատարը£ Օրավուր` հլու հպատակը£ Հրապարակի վրա երևացին մարդ արարածի հոգևոր-բարոյական խեղման դեմ ընդվզող ուրիշ գրական երկեր ևս£ Գիր ու գրականության հանդեպ երբեմնի ավանդական պաշտամունքից կտրականապես հրաժարված մասսայական ընթերցասերը այդպես էլ չիմացավ դրանց արժեքը£ Որդեգրած «նոր» կյանքի ոգեսպան հավատամքը` կառչած մնաց հեռուստաէկրանից: